Diari Oficial de la Generalitat Valenciana


Sumari del DOGV 8395, del 02-10-2018 (2018/8889)

RESOLUCIÓ de 17 de setembre de 2018, de la Direcció General d'Habitatge, Rehabilitació i Regeneració Urbana, per a la renovació del reconeixement del distintiu de qualitat Marca AW Cementos, amb la referència 0701P21/18, per equivalència pel fet de trobar-se la marca amb reconeixement oficial en vigor pel Ministeri de Foment.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8395

Data del DOGV
:   02-10-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/8889


Data del document
:   17-09-2018

Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Resolució

Descriptors 

:   * Conselleria d'Habitatge, Obres Públiques i Vertebració del Territori
    * empresa privada

RESOLUCIÓ de 17 de setembre de 2018, de la Direcció General d'Habitatge, Rehabilitació i Regeneració Urbana, per a la renovació del reconeixement del distintiu de qualitat Marca AW Cementos, amb la referència 0701P21/18, per equivalència pel fet de trobar-se la marca amb reconeixement oficial en vigor pel Ministeri de Foment. [2018/8889]  
  
Dolores Gil Salinas, en nom i representació d'All World Certificación, SL, domiciliada en el Parc Tecnològic, avinguda Benjamin Franklin, 19, de Paterna (València), ha sol·licitat la renovació del reconeixement, per equivalència, del distintiu de qualitat denominat Marca AW Cementos, reconegut pel Ministeri de Foment, de conformitat amb l'article 17 del Decret 1/2015, de 9 de gener, del Consell, amb la referència 0701P21/18.  
L'expedient per al reconeixement d'aquest distintiu s'ha tramitat de conformitat amb la Llei 39/2015 d'1 d'octubre, del procediment administratiu comú de les administracions públiques, i mitjançant el qual s'ha comprovat el compliment dels requisits exigits pel Decret 1/2015, de 9 de gener, del Consell de la Generalitat Valenciana, pel qual s'aprova el Reglament de gestió de la qualitat en obres d'edificació.  
  
En virtut d'això, i a proposta del Servei de Rehabilitació, aquesta direcció general resol:  
  
Primer  
Concedir la renovació del reconeixement del distintiu de qualitat que atorga All World Certificación, SL, per a ciment amb la denominació Marca AW Cementos, amb la referència 0701P21/18, per equivalència pel fet de disposar aquesta marca de reconeixement oficial en vigor pel Ministeri de Foment.  
La Marca AW Cementos és una marca d'acord amb el Reglament particular de la Marca AW, denominat Annex de gestió tècnica de la marca AW Cementos, I1713, a l'efecte de la instrucció per a la recepció de ciment RC-16, aprovada pel Reial decret 256/2016, de 10 de juny, i d'acord amb el que es disposa en l'article 3.2.  
  
Segon  
L'abast del reconeixement de la Marca AW Cementos és l'indicat en el Decret 1/2015, de 9 de gener, del Consell de la Generalitat Valenciana, pel qual s'aprova el Llibre de gestió de qualitat d'obra, LG14.  
  
  
Tercer  
La validesa del reconeixement del distintiu Marca AW Cementos, està condicionada al període de vigència del reconeixement que atorga el Ministeri de Foment a aquesta marca, que ha establit en dos anys a partir de la data 08.09.2017, i queda supeditat al compliment de les condicions establides en el Decret 1/2015, de 9 de gener, del Consell.  
  
Quart  
Qualsevol variació en les condicions que serviren de base per a l'equivalència de reconeixement del distintiu, Marca AW Cementos, haurà de ser comunicada a aquesta direcció general en el moment en què es produïsca.  
  
Contra aquesta resolució, que no posa fi a la via administrativa, es pot interposar un recurs d'alçada davant la Secretaria Autonòmica d'Habitatge, Obres Públiques i Vertebració del Territori, en el termini d'un mes comptat des de la notificació, d'acord amb el que es preveu en l'article 112 de la Llei 39/2015, d'1 d'octubre, del procediment administratiu comú de les administracions públiques.  
La present resolució es publicarà en el Diari Oficial de la Generalitat Valenciana, per a coneixement general.  
  
València, 17 de setembre de 2018. El director general d'Habitatge, Rehabilitació i Regeneració Urbana: Rafael Briet Seguí.